गुंजालिया: खूनी संघर्ष का एक और आरोपी गिरफ्तार
गुंजालिया में जून में हुए खूनी संघर्ष में दो लोगों की मौत हो गई थी। मामले में फरार चल रहे आरोपी गोविंददान चारण पिता बेराम चारण (27) निवासी गुंजालिया को पुलिस ने गिरफ्तार कर लिया। कोर्ट से उसे दो दिन के रिमांड पर सौंपा है।
रतनगढ़ टीआई जीबी बागोली ने बताया गुंजालिया के राजपूत परिवार के गजेंद्रसिंह व चारण परिवार के गोविंद चारण आपराधिक प्रवृत्ति के थे। दोनों में मुखबिरी की शंका को लेकर पांच साल से रंजिश थी। इसे लेकर 11 जून को दोनों पक्षों में जमकर हथियार चले। इसमें बेराम पिता लालाजी चारण (50) व गजेंद्रसिंह की मौत हो गई थी। दोनों पक्षों के 11 लोगों के खिलाफ प्रकरण दर्ज हुआ था। तीन आरोपी पहले ही गिरफ्तार हो चुके हैं। गोविंददान चारण को गिरफ्तार कर शुक्रवार दोपहर कोर्ट में पेश किया। जहां से उसे रिमांड पर सौंपने के आदेश हुए।
hin_Deva hin_Deva hin_Deva